Nova sezona NBA-a. 30/10/02 - 2002-10-30
Lakersi izgubili od Spurs, Magic pobjedio 76ers, a Kingsi su pobjedili Cavaliers.
Nova sezona NBA-a je počela i prve utakmice profesionalnih timova regularne sezone 2002/2003 odigrane su sinoć. Od 29 timova, sinoć je igralo njih 6. Američka televizija je direktno prenosila susret trostrukih šampiona Los Angeles Lakersa i San Antonio Spursa. Lakersi koji su sinoć nastupili bez Shaquille O Neala, koji zbog operacije nožnog prsta neće igrat najmanje 7 prvih utakmica i bez Foxa koji je zbog tuče u predsezoni kažnjen sa 6 utakmica neigranja, nisu uspjeli pobjediti na svom terenu. Susret su dobili Spursi 87-81. Kobe Bryant je postigao 27 poena za Lakerse, a Tim Duncan 14 poena, uz deset odbijenih lopti, bio je najbolji u ekipi San Antonio Spursa. Drugi susret, kojeg je prenosila američka televizija bio je izmedju Orlando Magica i Philadelphia 76ersa. Pobjedila je ekipa iz Orlanda sa 95-88 za koju je Grant Hill postigao 18 poena, uz sedam asistencija i 6 odbijenih lopti. Hill je inače prošle dvije sezone najvećim dijelom proveo na klupi, igrajući samo u 18 susreta, zbog tri operacije na skočnom zglobu. Ako je suditi po sinoćnjoj utakmici, ovaj se izvanredni košarkaš konačno vratio u formu. U trećem sinoćnjem susretu Sacramento Kingsi su pobjedili Cleveland Cavaliers 94-67. Pedja Stojaković je pobjedi Kingsa doprinio sa 17 poena.